AIŠKINAMASIS RAŠTAS

Dėl neapmokestinamų žemės sklypų dydžių 2020 metams nustatymo

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymo 16 straipsnio 2 dalies 18 punktas reglamentuoja, kad Savivaldybės tarybos kompetencija yra sprendimų teikti mokesčių, rinkliavų ir kitas įstatymų nustatytas lengvatas savivaldybės sąskaita priėmimas.

Lietuvos Respublikos žemės mokesčio įstatymo (toliau – Įstatymas) 8 straipsnio 2 dalies 3 punktas reglamentuoja, kad savivaldybės taryba iki einamojo mokestinio laikotarpio rugsėjo 1 dienos nustato neapmokestinamojo žemės sklypo dydį, fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0-40 procentų darbingumo lygis arba kurie yra sukakę senatvės pensijos amžių ar yra nepilnamečiai.

Parengto sprendimo projekto tikslas – nustatyti neapmokestinamo žemės sklypo dydžius 2020 metams.

Dėl lengvatų taikymo Molėtų rajono savivaldybė neteko 95,4 tūkst. Eur pajamų 2018 metais. Ir tiek pat neteks 2019 metais. Todėl savivaldybės administracija siūlo sumažinti neapmokestinamus žemės sklypo dydžius:

|  |  |
| --- | --- |
| **2019 m. ir ankstesniais metais taikyti neapmokestinami žemės sklypo plotai** | **2020 m. taikytini neapmokestinami žemės sklypo plotai** |
| Kaimo teritorijoje- iki 3,5 ha ploto | Kaimo teritorijoje- iki 1,5 ha ploto |
| Molėtų mieste – iki 1,5 ha ploto | Molėtų mieste – iki 0,08 ha ploto |

 Sumažinus neapmokestinamus žemės sklypų dydžius padidėtų įplaukų iš žemės mokesčio apskaičiavimo.

Lentelėje pateikiama informacija apie pajamas iš žemės mokesčio, gautas į savivaldybės biudžetą:

|  |  |  |  |
| --- | --- | --- | --- |
|   | **2016 m.** | **2017 m.** | **2018 m.** |
| Fizinių asmenų žemės mokestis | 60753,75 | 227357,38 | 240168,77 |
| Juridinių asmenų žemės mokestis | 5622,42 | 17073,23 | 16697,16 |
| Iš viso žemės mokesčio: | **66376,17** | **244430,61** | **256865,93** |
| Žemės mokestis nuo bendros mokesčių sumos | 0,9 | 2,8 | 2,5 |

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 18 punktas;

 Lietuvos Respublikos žemės mokesčio įstatymo 8 straipsnio 2 dalies 3 punktas, 5 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamų pasekmių nenumatoma.

 Teigiamos: Bus gautos didesnės žemės mokesčio pajamos, įskaitomos į savivaldybės biudžeto pajamas.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Papildomų lėšų poreikio nėra.

**6.Vykdytojai, įvykdymo terminai**

 Valstybinė mokesčių inspekcija, 2020 mokestiniai metai.